Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 117

2. évfolyam Témakör Tartalom Életvitel Öltözködés: az évszaknak, az időjárás változásának megfelelő öltözködés. Tárolás. Ruhanemű kezelése — zipzár, gombolás, patent, kapocs. Cipőfűzés, kötés, tépőzár. Tisztálkodás: körömtisztítás, hajmosás fokozódó önállósággal, mosakodás. Cipőtisztítás: eszközök használata. A helytelen tisztálkodás következményei. Táplálkozás: étkezési szokások a napszaknak megfelelően, terítés felügyelet mellett. A szalvéta használata. Étkezés késsel, villával. A rendetlen étkezés és táplálkozás elemzése, következményeinek megismerése. Tervezés, építés Építés az építődoboz elemeivel. Építés minta alapján. Belső tér modellezése. Építés a szabadban — homokozóban. Térrendezés terepasztalon — tereptárgyak felismerése, használata. Anyagok és átalakításuk Természetes anyagokból formák, alakzatok képzése. Alakított anyagok megmunkálása — képlékeny anyag egyszerű megmunkálása, elemi kézműves technikák. Textilek: anyagvizsgálat érzékszervi tapasztalással, nyírás. Papírmunkák — célszerű és takarékos anyagfelhasználás, tépés, nyírás, hajtogatás. Helyes szerszámhasználat. Fa: hurkapálca — darabolás, csiszolás, festés, ragasztás. Közlekedési ismeretek Gyalogos közlekedés: biztonságos közlekedés a gyalogos közlekedésre kijelölt helyeken. Veszélyhelyzetek felismerése. Tapasztalatok gyűjtése a helyi tömegközlekedésről — utazás felnőttel. A gyalogos átkelőhely — zebra, jelzőlámpák, a forgalomirányítás jelzései, a rendőr karjelzései. Tevékenységek Egyszerű önellátó technikák folyamatos gyakorlása, önálló megoldása. A testápolás technikáinak önálló elvégzése a higiénés magatartás fontosságának tudatosítása. A táplálkozási szokások megerősítése. Részvétel a táplálkozással összefüggő egyszerű teendőkben. Építés szabadon, önálló elképzelés. Építés minta alapján. Belső téralakítás dobozokkal, tárgyakkal. Modellezés tereptárgyakkal. Anyagvizsgálat — textilszálak, anyagok érzékszervi vizsgálata, nyírás. A fa vizsgálata — egyszerű műveletek hurkapálcával. Az olló, a festék és a ragasztó használata. A gyalogos közlekedés tudatos gyakorlása, veszélyhelyzetek elemzése. Követelmény — Fokozódó önállóság az önkiszolgáló tevékenységben — öltözködés önállóan (eseti segítségnyújtás mellett), alapvető tisztálkodási szokások alkalmazása. — Ruházat, tisztálkodási eszközök, tanszerek helyének, pakolásának, kezelésének elsajátítása. Részvétel a fejlettségének megfelelő házimunkában, csoportos tevékenységben. — Az étkezési, táplálkozási rend betartása. Étkezés késsel, villával. — Építőelemek felismerése, megnevezése. Tudjon saját elképzelést, ötletet megvalósítani az építésben. — Részvétel a közös tevékenységben, az építésben. — A megismert természetes anyagok pontos megnevezése. Képek, formák, kompozíciók létrehozása irányítás, segítségnyújtás mellett. — Tudjon átalakított anyagot megnevezni, csoportosítani, egyszerű műveleteket végezni. — Használja rendeltetésszerűen a megismert eszközöket, szerszámokat. — Tudjon papírt nyírni ollóval. Tudjon festékkel, ragasztóval bánni. — Rendelkezzen elemi ismeretekkel az anyagtakarékosságról, a környezet megóvásáról. — Elvárható a tanulótól a gyalogos közlekedés szabályainak ismerete, a tanult szabályok alkalmazása, a balesetmentes közlekedés a felnőttek közelében. — Rendelkezzen tapasztalatokkal a helyi tömegközlekedésről, az utazás közbeni magatartásról. — Ismerje a gyalogos átkelésre kijelölt helyek jelzését (zebra-lámpa), a rendőr karjelzéseit. 2000/135/II. szám

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes